Zhantas/Cleaned-Uzbek_Wikipedia huggingface dataset:
Irina Tebenixina

Irina Viktorovna Tebenixina (1978-yil 5-dekabr, Oʻzbekiston SSR, Fargʻona) – rossiyalik voleybolchi. 2004-yilgi Olimpiada oʻyinlarining kumush medali sovrindori, ikki karra Yevropa chempioni, uch karra Rossiya chempioni. Maydondagi markaziy blokirovkada oʻyin olib boradi. Rossiyada xizmat koʻrsatgan sport ustasi.

 Biografiyasi 
Irina Tebenixina Oʻzbekiston SSR Fargʻona shahrida murabbiy Maya Ivanovna Domnidi bilan voleybol oʻynashni boshlagan. 1990-yillarning oʻrtalaridan Yekaterinburgdagi 1-sonli Olimpiya zaxiralari maktabida faoliyat olib borgan.

Irina 2009-yilda homiladorligi sababli sport faoliyatida tanaffus eʼlon qildi va oʻsha yilning 24-dekabrida qiz farzandini dunyoga keltirdi

Irina Tebenixina quyidagi jamoalar safida oʻyin olib borgan:

 1995 – 1996 – „Malaxit“ (Yekaterinburg);
 1996 – 2001 – „Uraltransbank“/"Aeroflot-Malaxit" (Yekaterinburg);
 2001 – 2003 – „Uralochka-NTMK“ (Sverdlovsk viloyati);
 2003 – 2004 – „Dinamo“ (Moskva viloyati);
 2004 – 2009 – „Uralochka-NTMK“ (Sverdlovsk viloyati).

3 karra Rossiya chempioni (2002, 2003, 2005), 4 karra kumush (1998, 1999, 2000, 2004) va 3 karra bronza (1997, 2001, 2009) medallari sohibi. Yevropa chempionlar kubogining ikki karra kumush medali sohibi (1997, 1999), 1999-yilgi CEV kubogi bronza medali sovrindori.

Rossiya yoshlar terma jamoasi tarkibida oʻyin olib borgan va 1997-yilgi jahon chempionligini qoʻlga kiritgan. 1995-yilgi jahon chempionatining bronza medali sovrindori, 1997, 1999-yilgi Yevropa chempioni va 1996-yilgi Yevropa chempionati kumush medali sovrindori boʻlgan. Rossiya oʻsmirlar terma jamoasi safida 1995-yilda qizlar oʻrtasidagi jahon chempionatining kumush medali sovrindori boʻlgan va 1995-yilgi Yevropa chempioniga aylangan. Rossiya talabalar jamoasi tarkibida Jahon Universiadasining ikki karra kumush medali sovrindori (1999, 2001).

1997—1999 va 2003—2004-yillarda Rossiya terma jamoasida oʻynagan. Jamoa bilan birgalikda quyidagi natijalarni qoʻlga kiritgan:

 2004-yilgi Olimpiya oʻyinlarining kumush medali sovrindori;
 1998-yilgi jahon chempionatining bronza medali sovrindori;
 1999-yilgi jahon chempionatining kumush medali sovrindori;
 1997-yilgi jahon chempionlar kubogi gʻolibi;
 ikki karra Gran-pri gʻolibi (1997, 1999) va ikki karra sovrindori;
 ikki karra Yevropa chempioni (1997, 1999).

 Mukofotlari va unvonlari 

 Rossiyada xizmat koʻrsatgan sport ustasi.
 Jismoniy tarbiya va sportni rivojlantirishga qoʻshgan ulkan hissasi, yuqori sport yutuqlari uchun II darajali „Vatanga xizmatlari uchun“ ordeni (2006-yil 3-oktyabr) sohibiUkaz Prezidenta RF ot 3 oktabrya 2006 g. № 1064.

 

 

 „Uralda sport“ saytidagi profil 
 Irina Tebenikhina ROC veb-saytida
 Irina Tebenixinaning fotogalereyasi

Turkum:Fargʻonada tugʻilganlar
Turkum:Yashayotgan insonlar
Turkum:1978-yilda tugʻilganlar
Turkum:5-dekabrda tugʻilganlar
Jismlarni nur sochish va nur chiqarish qobilyati

Kirish, asosiy tushunchalar.
Elektromagnit nurlanishi elektr zaryadlarining hususan moddaning atomlari va molekulalari tarkibiga kiruvchi zaryadlarning tebranishi sababli boʻladi. Masalan, molekulalar va atomlarning tebranma va aylanma harakati infraqizil nurlanishini, atomda elektronlarning muayyan kuchishlari koʻrinadigan va infraqizil nurlanishni, erkin elektronlarning tomozlanishi esa rentgen nurlanishini va hokazolarni vujudga keltiradi.

 Nurlanish (nur chiqarish). 

Tabiatda elektromagnit nurlanishning eng keng tarqalgan turi issiqlik nurlanishi yoki nur chiqarishdan iborat boʻlib, umoddaning atomlari va molekulalarining issiqlik harakati energiyasi hisobiga, yani moddaning ichki energiyasi hisobiga bajariladi va shuning uchun nurlanayotgan jismning sovishiga olib keladi.
Nur chikarish, temperaturasi absolyut noldan farq qiladigan istalgan temperaturadagi barcha jismlarga hosdir. Issiqlik nurlanishi tutash spektrga ega boʻlsa-da, ammo unda energiya taqsimoti temperaturaga bogliq: past temperaturalarda issiqlik nurlanishi asosan infraqizil nurlanishdan, yuqori temperaturalarda esa koʻrinadigan va ultrabinafsha nurlanishdan iborat.
Nur yutilishi.
left|Conceptual-black-body
Har qanday jism o`zi nurlanishi bilan birga boshqa (atrofdagi) jismlar chiqayotgan nur energiyasining bir qismini yutadi; bu prosessni nur yutish deb ataladi. Nur yutish prosessi muayyan jismning isishiga olib keladi.Ravshanki, muayyan jism nur chiqarish yo`li bilan energiyasini yuqota borib, aynan shu vaqtda nur yutishi bilan energiya olib ohiri issiqlik yoki nur yuitishi bilan energiya olib ohiri issiqlik yoki nur muvozanati holatini olish kerak, bunda nur chiqarish hisobiga energiya yuqolishi, nur yutish hisobiga energiya olinishi kompensasiyalanadi. Shu holatga mos keladigan temperaturani nur muvozanati temperaturasi deb ataladi.
Nur muvozanati o`z holiga qo`yilgan jismlarning odatdagi holatidan iborat. Nur chiqarish va nur yutish prosesslarini miqdoriy jihatdan baholash uchun ushbu harakteristikalar kiritiladi.
Ichki sirti qoraytirilgan va devorida kichkina teshigi bor berk kovakdan iborat jism amalda absolyut qora jismga ancha yaqin bo`ladi. Teshikka tushgan nur kovakning ichki sirtidan ko`p marta qaytganidan keyin amalda qaytib qisman yutiladi.Absolyut qora jism o`ziga tushuvchi nurni yutishi bilan birga, uzi ham nurlanadi. Past temperaturada kovakning teshigi qoraga o`hshab ko`rinadi. Agar kovak yuqori temperaturagacha qizdirilsa, u vaqtda teshik ravshan nurlanayotganday bo`lib ko`rinadi. Ko`z qorachigi va marten pechidagi kuzatish (qarash) teshigi absolyut qora jismlarga misol oladi.

1.Savelyev I.V. Umumiy fizika kursi, t. 1–3.–M, Nauka, 1989–1992.

2.Sivuxin D.V. Umumiy fizika. Mexanika.–T., О‘qituvchi, 1981.

3.Ahmadjonov O.I. Fizika kursi. 1–3 q.–T., О‘qituvchi, 1988–1989.
Yevgeniy Turgunov

Yevgeniy Ilyich Turgunov (1947-yil 5-iyul; Andijon, Oʻzbekiston SSR) – sovet, tojik va rus davlat va arbobi, xalq deputatlari Togʻli Badaxshon viloyat Kengashi Ijroiya qoʻmitasi raisi (1988—1990), MK ikkinchi kotibi. Tojikiston Kommunistik partiyasi deputati (1990—1991), Tojikiston SSR Oliy Kengashining raisi (1990), 12-chaqiriq Tojikiston SSR Oliy Kengashi deputati.

 Tarjimai holi 
Yevgeniy Ilyich Turgunov 1947-yil 5-iyulda Oʻzbekiston SSRning Andijon shahrida (hozirgi Oʻzbekiston Respublikasi Andijon viloyatining viloyat markazi) tugʻilgan.

Tojikiston SSR Matchin tumanidagi Lenin nomidagi sovxoz-texnika bilim yurti (1966), Tojikiston qishloq xoʻjaligi instituti (1978) bitiruvchisi.

Yoqut qishloq xoʻjaligi ilmiy-tadqiqot instituti (hozirgi M. G. Safonov nomidagi Yoqut qishloq xoʻjaligi ilmiy-tadqiqot instituti) katta laboranti (1966—1967).

Yoqut Avtonom Sovet Sotsialistik Respublikasining Orjonikidze RK komsomol boʻlimi boshligʻi (1967—1969). 1969-yildan KPSS aʼzosi. Yoqut viloyati komsomol qoʻmitasi instruktori (1969—1971).

Tojikiston komsomoli Leninobod viloyat komiteti instruktor, sektor mudiri, soʻng boʻlim mudiri (1971—1978). Tojikiston Kompartiyasi Leninobod viloyat komiteti instruktori (1978—1980). Tojikiston Kommunistik partiyasi Asht tumani qoʻmitasi ikkinchi kotibi (1980-1983).

Tojikiston Kommunistik partiyasi Togʻli Badaxshon viloyati qoʻmitasi (1983—1986) tashkilot-partiya ishlari (tashkiliy ishlar) boʻlimi mudiri.

Togʻli Badaxshon viloyat agrosanoat majmuasi (ASM) raisi, Togʻli Badaxshon viloyat ijroiya qoʻmitasi raisining birinchi oʻrinbosari va raisi (1986—1988).

Togʻli Badaxshon muxtor viloyati xalq deputatlari Togʻli Badaxshon viloyat kengashi ijroiya qoʻmitasi raisi (1988—1990). KPSS Markaziy Qoʻmitasi (KPSS Markaziy Qoʻmitasi huzuridagi AON) huzuridagi Ijtimoiy fanlar akademiyasining talabasi (1989).
1990-yil 26-mayda boʻlib oʻtgan I plenumida Tojikiston Kommunistik partiyasi Markaziy Komitetining ikkinchi kotibi (1990—1991) .

Leninoboddagi „Sverdlovsk“ OAJ direktorining oʻrinbosari (1991—1996).

Proletarskiy OAJ bosh direktorining oʻrinbosari (1996—1999).

Rossiya Federatsiyasi Hukumati Raisining oʻrinbosari maslahatchisi, Rossiya Federatsiyasi Hukumatining Mintaqaviy rivojlanish departamenti maslahatchisi, keyin Rossiya Federatsiyasi Hukumati Maʼmuriy boshqarmasi boʻlimi boshligʻi (2000—2010).

 Ijtimoiy faoliyati 

 xalq deputatlari Togʻli Badaxshon viloyat Kengashi deputati,
 Tojikiston SSR Oliy Soveti 12-chaqiriq deputati (1990—1994),
 Tojikiston Kommunistik partiyasi Markaziy Komiteti aʼzosi (1990—1991).

 

 

 Rossiya Federatsiyasi Hukumatining maʼmuriy boshqarmasi
 Dushanbe Tojikiston Soveti gazetasi, 1990-yil, 21-aprel

Turkum:Andijonda tugʻilganlar
Turkum:Yashayotgan insonlar
Turkum:1947-yilda tugʻilganlar
Turkum:5-iyulda tugʻilganlar
İlmi Ümerov

İlmi Rustem oğlu Ümerov (; 1957-yil 3-avgust) — 2015-yildan beri Qrimtatar xalq majlisida deputat sifatida faoliyat yuritayotgan ukrain-qrimtatar siyosatchi. U 2002 — 2005-yillarda Qrimtatar oliy kengashi raisining oʻrinbosari, 2005 — 2014-yillarda Boqchasaroy munisipaliteti maʼmuriyati (administratsiya) boshligʻi va 1994 — 1997-yillarda Qrim bosh vazirining oʻrinbosari sifatida ishlagan.

Hayoti va faoliyati
İlmi Rustem oğlu Ümerov 1957-yilning 3-avgust kuni Fargʻona viloyatining Toshloq tumanidagi Oxunboboyev sovxozida tugʻilgan. 1980-yilda Andijon davlat tibbiyot institutining tibbiyot ishi fakultetini bitirgan. Keyingi 8 yilda tibbiyot sohasida faoliyat yuritgan; 1980 — 1981-yillarda Fargʻonadagi tugʻruqxonada va 1981—1984-yillarda Margʻilondagi shifoxonada akusher-genikolog vazifasini oʻtagan. 1984—1986-yillarda Margʻilon ipakchilik kombinatining tibbiyot punktida va 1986-yildan 1988-yilgacha Krimsk tumani markaziy shifoxonasida anesteziolog vazifasini bajargan.

1888-yilda Ümerov Qrimtatar xalqi quvgʻin qilinishidan oldin oilasi yashagan Boqchasaroyga koʻchib oʻtgan. Elmaz VATning direktori boʻlishdan oldin 1990 – 1992-yillar oraligʻida Boqchasaroydagi Dosluk koperativida muhandislik qilgan. Almaz VATda 1994-yilgacha direktor sifatida faoliyat yuritgan.

Siyosiy faoliyati
1989-yilda İlmi Ümerov OKND ga asos soldi. 2 yildan keyin u Qrimtatar Xalq Majlisiga aʻzo boʻldi. 1991 — 1994-yillarda Boqchasaroy Hududiy Majlisiga raislik qilgan. 1994 yilda u Qrim Oliy Radasining deputati etib saylangan, biroq o'sha yilning oktyabr oyida u o'z lavozimini tark etdi va Qrim Bosh vaziri o'rinbosari bo'ldi. Bu lavozimda 1997-yilgacha ishlagan. Keyinchalik, 1998-yilda Boqchasaroy Hududiy Majlisidagi raislik lavozimiga qaytgan va 2002-yilgacha faoliyat yuritgan.

Turkum:Kishilar
Turkum:Fargʻonada tugʻilganlar
Namangan trolleybusi

Namangan trolleybusi 1973-yilda tashkil etilgan va 2010-yilda faoliyati tugatilgan Namangan shahrining yopiq trolleybus tizimidir.

 Tarixi 
Namanganda ilk trolleybus yoʻnalishi 1973-yil 4-aprelda ochilgan. Keyingi yillarda trolleybus tarmogʻi kengaydi. Oxirgi yillarda shaharda 1999-yil aprel oyida foydalanishga topshirilgan va atigi 14 km uzunlikdagi bitta trolleybus liniyasi faoliyat olib bordi. Bu trolleybus Namangan (temir yoʻl vokzali) – Toʻraqoʻrgʻon shahri yoʻnalishida qatnagan. 2004-yilda kontakt tarmogʻi temir yoʻl vokzali oxiridan boshlab liniyada almashtirildi. U Zichiskaya ko‘chasidan Taxtako‘prikning oxirigacha o‘tdi, lekin trolleybuslar chiziqdan chiqmadi.

Oxir-oqibat, 2010-yil 4-yanvarda yagona faol trolleybus liniyasi yopildi. Trolleybus liniyasi yopilgan vaqtda yo‘l haqi 200 so‘m edi. Namangandagi oxirgi trolleybus yoʻnalishi yopilishi munosabati bilan uning oʻrnini 17-sonli „Oxangar—Sardoba“ yoʻnalishidagi avtobuslar qatnovi yoʻlga qoʻyildi, buning uchun shaharga keltirilgan ISUZU rusumli 200 dona avtobusdan 16 tasi ajratildi.

 Yoʻnalishlari 
Shaharda beshta trolleybus yoʻnalishi trolleybuslar harakatlangan:

 1-yoʻnalish: Markaziy bozor – 1-mitti tuman;
 2-yoʻnalish: Ittifoq – Shimoliy Fargʻona kanali;
 3-yoʻnalish: Markaziy bozor (aylanma yoʻnalish);
 4-yoʻnalish: Markaziy bozor (aylanma yoʻnalish);
 5-yoʻnalish: Taxtako‘prik – Gʻirvonsoy.

Yuqorida aytib oʻtilgan yoʻnalishlar tugatilgandan soʻng, shaharda faqat bitta yoʻnalish (shaharlararo) qoldi:

 1-yoʻnalish: Namangan (Temir yo‘l vokzali) – To‘raqo‘rg‘on (“Oxangar-TTT” zavodi)

2004-yilda yana bir liniya ishga tushirilishi rejalashtirilgan edi: Temir yoʻl vokzali – Taxtakoʻprik mavzesi.

 Trolleybuslar turi va tavsifi 
thumb|Krasnodar shahrida harakatlangan ZiU-9 modelidagi trolleybuslar
Namangan trolleybus yo‘nalishlariga shaharlararo yoʻlovchi tashishga moʻljallangan katta sigʻimli ZiU-9 modelidagi sovet trolleybuslari xizmat ko‘rsatgan. 

ZiU-9 prototipi 1966-yilda ishlab chiqilgan boʻlib, u baland qavatli, uch eshikli boʻlgan. Old tomonda tor eshik, oʻrta va oxirida ikkita keng eshik boʻlgan. Qavat-qavatli eshiklarni ochish-yopish uchun dastlab elektroprivod, 1990-yillardan boshlab esa pnevnoprivod qoʻllangan.

 

 
Namangan - shahar elektr transporti
Turkum:Namangan
Turkum:Trolleybuslar
Turkum:Oʻzbekiston trolleybus tizimlari
Turkum:Oʻzbekiston trolleybuslari
Dmitriy Dmitrienko

Dmitriy Vladimirovich Dmitrienko (1963-yil 17-avgustda tugʻilgan, Namangan, SSSR) — rus davlat arbobi. Murmansk viloyati gubernatori (2009-2012).

 Biografiyasi 
2 ta oliy maʼlumotga ega: „kemalarni qurollantirish“ mutaxassisligi boʻyicha (Lenin komsomol nomidagi dengiz shoʻngʻin maktabi, 1985) va „davlat va shahar boshqaruvi“ mutaxassisligi boʻyicha (Shimoliy-gʻarbiy davlat boshqaruvi akademiyasi, 1999).

1992-2004-yillarda tadbirkorlik bilan shugʻullangan, 1999-2000-yillarda Krasnoyarsk oʻlkasi gubernatorining maslahatchisi boʻlgan. 2004-2006-yillarda Dengiz va daryo transporti federal agentligi rahbari yordamchisi lavozimida ishlagan. 2006-yildan 2008-yilgacha — Dengiz va daryo transporti federal agentligi rahbarining iqtisodiyot va moliya boʻyicha oʻrinbosari. 2008-yildan 2009-yilgacha u Federal baliqchilik agentligi rahbarining infratuzilma va flotni rivojlantirish boʻyicha oʻrinbosari boʻlib ishlagan.

2009-yil 21-martda, Yuriy Evdokimov oʻz ixtiyori bilan isteʼfoga chiqqanidan soʻng, Rossiya prezidenti Dmitriy Medvedev Dmitriy Dmitrienkoni gubernator lavozimiga taklif qildi. 25-martda unga 5 yil muddatga Murmansk viloyati gubernatori vakolatlari berildiKandidatura Dmitrienko odobrena oblastnoy dumoy.

2010-yil 16-iyundan 18-dekabrgacha — Rossiya Federatsiyasi Davlat Kengashi Prezidiumi aʼzosi.

2012-yil 4-aprelda Rossiya prezidenti Dmitriy Medvedev Murmansk viloyati gubernatori Dmitriy Dmitrienkoning vakolatlarini muddatidan oldin tugatish toʻgʻrisidagi farmonni „oʻz iltimosiga binoan“.

2013-yil yanvar oyida Dmitrienko Aeroflot direktorlar kengashiga nomzod qilib koʻrsatildi.

SSSR Qurolli Kuchlarida xizmat qilgan, Severomorsk shahrida roʻyxatga olingan. Uylangan, oʻgʻli bor. U „SSSR Qurolli Kuchlariga 70 yil“ medali, Rossiya Mudofaa vazirligining "Admiral Kuznetsov" medali bilan taqdirlangan.

 

Turkum:Yashayotgan insonlar
Turkum:1963-yilda tugʻilganlar
Turkum:17-avgustda tugʻilganlar
Turkum:Namanganda tugʻilganlar
Pozil otaliq

Pozil otaliq (taxminan XVII asr, Rishton, Buxoro xonligi — 1704-yil, Rishton, Buxoro xonligi) — oʻzbeklarning ming urugʻidan, Rishton shahri hokimi, ukasi Ashurbek (Ashuqrul) bilan birgalikda Fargʻonani 1701—1704-yillarda boshqargan. 
Tarjimayi holi
Pozil otaliq Buxoro xoni Abdulazizxon hukmronligi (1645—1681) davrida, yaʼni Fargʻona hokimi Rustam Hoji Sulton oilasida Rishton shahrida tavallud topgan. Rustam Hoji Sultonning otaliqdan tashqari Ashurbek (Ashurqul) ismli kichik oʻgʻli ham boʻlgan. Afsonalarga koʻra, Oltin beshik avlodi hisoblangan Axsi shahri biyi Tangriyor Xudoyor Ilik Sulton II umrining oxirida oʻzining qarorgohini Rishtonga koʻchirib, Fargʻona vodiysini shu yerdan turib boshqargan. Uning avlodi Rustam Hoji Sulton esa markazni Axsi shahriga qayta koʻchirtiradi. Lekin bu bilan Rishton oʻzining siyosiy ahamiyatini yoʻqotmaydi. Rishton shahriga oʻzining toʻngʻich oʻgʻli Pozil Otaliqni hokim etib tayinlaydi. Ammo hukmron sinflar tomonidan Fargʻonaning boʻlajak hukmdori ukasi Ashurbekning eʼlon qilinishi, aka-uka oʻrtasida dushmanlikni keltirib chiqaradi. Rus tarixchisi va etnografi Vladimir Nalivkin Mulla Shamsining bergan maʼlumotlarga asosan quyidagilarni yozib qoldirgan: 
Rishton egallaganidan keyin Shohrux qoʻshini shaharni butunlay vayron qilib tashlaydi. Ammo Pozil otaliqning farzandi Rajabbiyning hayoti saqlab qolinadi. 1709-yili Shohruxbiy Fargʻona vodiysining janubiy va shimoli-gʻarbiy hududlarini egallab, Buxoro xonligidan mustaqil beklik tuzadi.

Pozil otaliqning oʻgʻli Rajabbiyning Doʻstqul Bahodir ismli farzandi boʻlgan. Oʻz navbatida Doʻstqul Bahodirning Irisqulbiy, Niyozqulbiy, Jumaqulbiy, Islomqulbiy, Togʻayqulbiy, Imomqulbiy ismli oʻgʻillari boʻlgan.
 

Turkum:Buxoro xonligi kishilari
Turkum:Hokimlar
Turkum:Tarixiy shaxslar
Qirgʻizistonda vaqt

Qirgʻiziston vaqti(KGT) — Qirgʻizistonning vaqt mintaqasi. Umumjahon muvofiqlashtirilgan vaqtdan (UTC+06:00) +6:00 oldinda. Qirgʻiziston mintaqasi yozgi vaqtga amal qilmaydi.

 IANA vaqt mintaqasi maʼlumotlar bazasi 
Qirgʻiziston uchun maʼlumotlar toʻgʻridan-toʻgʻri IANA vaqt mintaqasi maʼlumotlar bazasining zone.tab dan. * bilan belgilangan ustunlar zone.tab-ning oʻzidan ustunlardir.

 Tarix 
Qirgʻiziston uchun tarixiy vaqt zonalari (mustaqil davlat sifatida ham, Sovet Ittifoqi tarkibida ham)
Kimdan Kimga Zona DST 1924-yil 2-may 1930-yil 21-iyun UTC+05:00 Yoʻq 1930-yil 21-iyun 1981-yil 1-aprel UTC+06:00 Yoʻq 1981-yil 1-aprel 1991-yil 31-mart UTC+06:00 Ha 1991-yil 31-mart 2005-yil 12-avgust UTC+05:00 Ha 2005-yil 12-avgust Hozirgi UTC+06:00 Yoʻq
 

Turkum:Vaqt mintaqalari
Turkum:Osiyoda vaqt
Turkum:Qirgʻiziston jamiyati
Dostonbek Otabolayev

Dostonbek Otabolayev (1993-yil 5-noyabrda Oʻzbekiston Respublikasi Fargʻona viloyatida tugʻilgan) – oʻzbekistonlik karatechi.

 Biografiyasi 
2021-yilda Birlashgan Arab Amirliklarining Dubay shahrida karate boʻyicha oʻtkazilgan jahon chempionatida erkaklar oʻrtasida 75 kg vazn toifasida oltin medalni qoʻlga kiritgan. Karate boʻyicha Oʻzbekiston va Markaziy Osiyodagi birinchi jahon chempioni. Xalqaro toifadagi sport ustasi va toʻrtinchidan qora belbogʻ sohibi. Karate boʻyicha Oʻzbekiston terma jamoasi sardori. 2022-yilgi Jahon oʻyinlarida Oʻzbekiston karatesi tarixida ilk bor bronza medalini qoʻlga kiritgan.

2016-yilda Portugaliyaning Braga shahrida talabalar oʻrtasida boʻlib oʻtgan karate boʻyicha jahon chempionatida 75 kg vazn toifasida bronza medalini qoʻlga kiritgan. Shuningdek, erkaklar oʻrtasida 75 kg vazn toifasida Ozarbayjon poytaxti Baku shahrida boʻlib oʻtgan 2017-yilgi Islom birdamlik oʻyinlarida bronza medaliga ega chiqqan.

2018-yilda Indoneziyaning Jakarta shahrida boʻlib oʻtgan Osiyo oʻyinlarida erkaklar oʻrtasida 75 kg vazn toifasidagi musobaqalarda ishtirok etdi va ilk uchrashuvda bronza medali sohibi iordaniyalik Bashar Al-Najjarga imkoniyatni boy berdi. 2019-yilda O‘zbekiston poytaxti Toshkent shahrida karate boʻyicha oʻtkazilgan Osiyo chempionatida jamoaviy bahslarda bronza medalini qoʻlga kiritgan.

2021-yil iyun oyida Dostonbek Otabolayev 2020-yilda Yaponiyaning Tokio shahrida boʻlib oʻtadigan Yozgi Olimpiya oʻyinlariga yoʻllanmani qoʻlga kiritish maqsadida Fransiyaning Parij shahrida boʻlib oʻtgan Jahon Olimpiya saralash turnirida ishtirok etdi, biroq Olimpiada yoʻllanmasini qoʻlga kirita olmadi.

Dostonbek, shuningdek, Karate 1 Premer ligasining bir qancha musobaqalarida ham ishtirok etgan va bir qator medallarni qoʻlga kiritgan,, , .

 

Turkum:21-asrdagi Oʻzbekistonlik insonlar
Turkum:1993-yilda tugʻilganlar
Turkum:Yashayotgan insonlar
Turkum:Oʻzbekiston karatechilari
Qumri Ahmedova

Qumri Ahmedova (1915—2014) — Tojikiston Iqtisodiy Kengashiga qarashli Stalinobod ipak kombinati yigiruvchisi (1948-yildan). Lenin ordeni va O‘roq va bolg‘a oltin medali, kombinat ishchilari o‘rtasida o‘tkazilgan sotsialistik musobaqa g‘olibasi. Oʻzbekiston Respublikasi hamda Sotsialistik mehnat Qahramoni.

 Hayoti va faoliyati 
1915-yil 8-martda Turkiston o‘lkasi, Farg‘ona viloyati, Skobelev uezdida (hozirgi Farg‘ona viloyatida) o‘rta oilada tug‘ilgan. Milllati oʻzbek, ijtimoiy ahvoli — ishchi.

1939-yildan Stalinobod ipak oʻrash kombinatida sanoat pilla yetishtirishda, 1948-yildan Stalinobod ipak kombinati pilla oʻrash sexida yigiruvchi boʻlib faoliyat yuritganTojik milliy ensiklopediyasi. — T.1. — Dushanbe, 2011. (tojik tilida). Qumri Ahmedova bir necha bor kombinat ishchilari o‘rtasida o‘tkazilgan sotsialistik musobaqasi g‘olibasi bo‘lgan va bir necha bor Tojikiston SSR Oliy Kengashi Prezidiumining faxriy yorliqlari bilan taqdirlangan.

1990-yillar boshidagi xususiylashtirishdan keyin Dushanbe ipak fabrikasi ishlamay qolgan natijada Qumri Ahmedova ishsiz qoladi.

1965-yildan Qumri Ahmedova nafaqaga chiqdi. Dushanbe shahrida (1929—1961-yillarda — Stalinobod shahri) yashagan. U 2014-yil iyun oyida vafot etdiTojik Sovet Ensiklopediyasi. — T.1. — Dushanbe, 1978. (tojik tilida).

 Mukofotlari 
SSSR Oliy Kengashi Prezidiumining 1960-yil 7-martdagi Farmoni bilan Xalqaro xotin-qizlar kunining 50 yilligi munosabati bilan mehnatdagi yuksak yutuqlari va ayniqsa samarali ijtimoiy faoliyati uchun Qumri Ahmedovaga Oʻzbekiston Respublikasi Qahramoni unvoniga loyiq ko‘rilgan. Shu bilan bir qatorda Sotsialistik mehnat Qahramoni, Lenin ordeni hamda O‘roq va bolg’a oltin medali bilan tagʻdirlangan.

Qumri Ahmedova Lenin ordeni bilan 1960-yil 3-mart, shu jumladan "1941—1945 yillardagi Ulugʻ Vatan urushidagi jasoratli mehnati uchun" medali bilan (1945-yil 6-iyun) taqdirlangan.

 

 Таджикская советская энциклопедия (тадж.). — Душанбе, 1978. — Т. 1.
 Таджикская национальная энциклопедия (тадж.) — Душанбе, 2011. — Т. 1.

 

Turkum:Sotsialistik Mehnat Qahramonlari
Turkum:Lenin ordeni sohiblari
Turkum:1915-yilda tugʻilganlar
Turkum:Oʻzbekiston qahramonlari
Abdupato Otanazarov

Abdupato Otanazarov (1914-yil 8-oktabr, Fargʻona viloyati, Turkiston oʻlkasi, Rossiya imperiyasi Skobelev uyezdi — 1996-yil Tojikiston SSR Rudakin tumanida vafot etgan) — Stalinobod viloyati Stalinobod tumani Bolshevik kolxozi raisi. Sotsialistik Mehnat Qahramoni (1948).

 Hayoti va taʼlimi 
1914-yilda Fargʻona viloyati Skobelev uyezdida (hozirgi Oʻzbekiston Fargʻona viloyati Oltiariq tumani) tugʻilgan. 1920-yillarning oxirlarida Tojikiston SSRga koʻchib oʻtgan. 30-yillarning boshidan kolxozlardan birining ipakchilik zvenosida ishlagan. 1941-yildan Ulugʻ Vatan urushida qatnashgan.

Demobilizatsiyadan so‘ng Tojikiston SSRga qaytib keldi va u yerda Stalinobod viloyatidagi „Bolshevik“ kolxozi raisligiga saylandi. Kolxozni Stalinobod viloyati qishloq xoʻjaligining ilgʻorlari qatoriga olib chiqdi. Paxtachilikdagi yuqori ko‘rsatkichlari uchun 1946-yil yakunlariga ko‘ra „Mehnatdagi jasorat uchun“ medali bilan taqdirlanganТаджикская советская энциклопедия. - Т.5. - Душанбе, 1984. (на тадж. яз.).

1947-yilda kolxoz davlatga 10 gektar maydondan oʻrtacha 85,8 sentner paxta xom ashyosi topshirdi. SSSR Oliy Kengashi Prezidiumining 1948-yil 1-martdagi farmoni bilan unga Kolxoz tomonidan majburiy topshiriqlar va mehnat uchun natura to‘lovi bajarilganda yuqori paxta hosili olgani uchun Sotsialistik Mehnat Qahramoni unvoni berilgan. MTSning 1947-yilgi va 1948-yilgi bahorgi ekin uchun don ekinlari urugʻlari bilan taʼminlanganligi uchun" qarori bilan Lenin ordeni va „Oʻroq va Bolgʻa“ oltin medali bilan taqdirlangan. Xuddi shu Farmon bilan Sotsialistik Mehnat Qahramoni unvoni va „Bolshevik“ kolxozi ishchisi unvonini oladi.

U 1950-yilgacha kolxozni boshqargan, so‘ngra kolxoz raislarini tayyorlash qishloq xo‘jaligi maktabida o‘qigan (1950—1952). 1952—1960-yillarda Stalinobod tumanidagi Lenin nomidagi kolxoz raisining oʻrinbosari. 1958-yilda u KPSS aʼzoligiga qabul qilindi. 1962-yildan Stalinobod tumani, Lenin nomidagi kolxoz ipakchilik brigadasi brigadiri.

1974-yilda nafaqaga chiqqunga qadar Lenin nomidagi kolxozda ishladi. U Lenin tumanida (hozirgi — Rudikiy tumani) yashagan. 1996-yilda vafot etgan.

 Mukofotlari 
 Sotsialistik Mehnat Qahramoni
 Lenin ordeni
 Mehnat Qizil Bayroq ordeni
 "Mehnat jasorati uchun" medali (1946-yil)
 Tojikiston SSR Oliy Soveti Prezidiumining Faxriy diplomi.

 Adabiyot 

 

 
Turkum:Mehnat Qizil Bayroq ordeni sohiblari
Turkum:Lenin ordeni sohiblari
Turkum:Sotsialistik Mehnat Qahramonlari
Turkum:1996-yilda vafot etganlar
Turkum:1914-yilda tugʻilganlar
Turkum:8-oktyabrda tugʻilganlar
Milliy futbol jamoalarining taxalluslari roʻyxati

Quyida milliy futbol jamoalarining taxalluslari roʻyxati keltirilgan. 

 FIFA jamoalari 
 AFC (Osiyo) 

 CAF (Afrika) 

 CONCACAF (Shimoliy/Markaziy Amerika va Karib havzasi) 

 CONMEBOL (Janubiy Amerika) 

 OFC (Okeaniya) 

 UEFA (Yevropa) 

 FIFAga kirmagan va sobiq jamoalar 

 Yana qarang 
 Futboldagi atamalarining lugʻati
 Erkaklar milliy futbol assotsiatsiyasi terma jamoalari
 Milliy ayollar terma jamoalari roʻyxati
 

Turkum:FIFA
Xo‘jalxon Otabayeva

Xoʻjalxon Otabayeva (1915-yil 15-yanvar, Fargʻona viloyati, Namangan uyezdi, Qumqoʻrgʻon qishlogʻida tavalldu topgan — vafot etgan sanasi nomaʼlum) — Tojikiston SSR Stalinobod viloyati Stalinobod tumanidagi „Kommunistik Tojikiston“ kolxozida faoliyat yuritgan. Sotsialistik Mehnat Qahramoni (1947-yil).

 Hayoti va faoliyati 
1915-yilda Fargʻona viloyati Qumqoʻrgʻon qishlogʻida dehqon oilasida tugʻilgan. Millati oʻzbek. 1931—1938-yillarda Oʻzbekiston SSR Fargʻona viloyati Stalin tumani kolxozlaridan birida oddiy kolxozchi boʻlganMuzalevskiy M. V. Sotsialistik mehnat qahramonlari. Biobibliografik lugʻat. — M .: RIC „Cavalier“, 2009. — T. 3. — 181 p.. Keyinchalik u Tojikiston SSRning Stalinobod tumaniga koʻchib oʻtgan va u yerda Stalinobod tumanidagi „Kommunistik Tojikiston“ kolxozida (1960-yillarda — XX Partiya qurultoyi nomidagi kolxoz) oddiy kolxozchi boʻlib ishlagan. 1945-yilda paxtachilikka rahbar etib tayinlandi.

1946-yilda Xo‘jalxon Otaboyeva zvenosi 5 gektar maydondan o‘rtacha 88 sentnerdan paxta xom ashyosi oldi. SSSR Oliy Kengashi Prezidiumining 1947-yil 19-martdagi Farmoni bilan "1946-yilda paxtadan yuqori hosil olgani uchun" Lenin ordeni va "Oʻroq va „Bolg‘a“ oltin medali bilan hamda Sotsialistik Mehnat Qahramoni unvoni berilganMillia Tojik entsiklopediyasi, Gildi 2. ASOS-BOZ — Dushanbe: Sarredaxia of Ilmiia Encyclopedia of Millia Tojik, 2013, — p.71.

1947-yilda paxta terimidagi ajoyib koʻrsatkichlari uchun u ikkinchi Lenin ordeni bilan taqdirlangan. 1949-yildan KPSS aʼzosi. 1968-yilda nafaqaga chiqdi.

 Mukofotlari 
 Sotsialistik Mehnat Qahramoni
 Lenin ordeni — ikki marta (1947-yil, 1948-yil)
 „1941-1945 yillardagi Ulug 'Vatan urushidagi jasoratli mehnati uchun“ medali"
 Tojikiston SSR Oliy Soveti Prezidiumining Faxriy diplomi
 Tojikiston SSR paxta ustasi (1949)

 Adabiyot 

 Таджикская советская энциклопедия.

 
Turkum:Lenin ordeni sohiblari
Turkum:Sotsialistik Mehnat Qahramonlari
Turkum:1915-yilda tugʻilganlar
Turkum:15-yanvarda tugʻilganlar
Rahmatulla Ortiqov

Rahmatulla Ortiqov (1899-yil tavallud topgan – 1965-yil 29-mayda vafot etgan) – Sovet iqtisodiy, davlat va siyosiy arbobi, Oʻzbekiston SSR Namangan viloyati Chortoq tumani „Moskva“ kolxozining raisi, Oʻzbekiston SSR Oliy Soveti deputati va Sotsialistik Mehnat Qahramoni. Lenin ordeni va „Oʻroq va bolgʻa“ oltin medali sohibi.

 Hayoti va faoliyati 
1899-yilda Turkiston oʻlkasi Fargʻona viloyati Namangan uyezdida tugʻilgan. KPSS aʼzosi.

1914-yildan – iqtisodiy, ijtimoiy va siyosiy ishlarda qatnashgan. 1914—1960-yillarda mardikor, oʻz xoʻjaligida dehqon, birgalikda yer yetishtirish boʻyicha mahalliy shirkatdagi dehqon, Oʻzbekiston SSR Namangan viloyati Chortoq tumani „Moskva“ kolxozining raisi.

Hukumatning urush sharoitida qishloq xoʻjaligini rivojlantirish boʻyicha topshiriqlarini muvaffaqiyatli bajargani uchun kolxoz raisi Rahmatulla Ortiqov ikki marta "Mehnat Qizil Bayroq" ordeni bilan taqdirlanganKavaleri ordena Slavi tryox stepeney: Kratkiy biograficheskiy slovar / Pred. red. kollegii D. S. Suxorukov. – M.: Voenizdat, 2000. – 703 s. – 10 000 ekz. – ISBN 5-203-01883-9. .

Qurgʻoqchilik vaqtida 1946-yilda Chortoq „Moskva“ kolxozi paxtakorlari Namangan viloyatida eng yuqori „oq oltin“ hosiliga erishgani uchun kolxoz rais Rahmatulla Ortiqov Lenin ordeni bilan taqdirlandi. Buyuk Oktyabr Sotsialistik inqilobining 40 yilligi arafasida „Moskva“ kolxozi mehnatkashlari 1956-yil 31-oktabrda Namangan viloyatida eng yuqori paxta hosilini topshirishgan (gektariga 38,5 sentnerdan). „Moskva“ kolxozi 1956-yilda oʻz zimmasiga olgan sotsialistik majburiyatlarini oʻtgan yilga nisbatan 26 kun oldinroq va rejadan ortiq 100 tonna paxta topshirdi.

SSSR Oliy Soveti Prezidiumining 1957-yil 11-yanvardagi farmoni bilan sovet paxtachiligini rivojlantirishda erishilgan ulkan muvaffaqiyatlar, paxta yetishtirishda fan yutuqlari va ilgʻor tajribalardan keng foydalanilgani, paxta xomashyosidan yuqori va barqaror hosil olgani uchun u Lenin ordeni va „Oʻroq va bolgʻa“ oltin medali bilan hamda Sotsialistik Mehnat Qahramoni unvoni bilan taqdirlangan. 4-chaqiriq Oʻzbekiston SSR Oliy Soveti deputati etib saylangan. 1965-yil 29-mayda vafot etgan.

 Mukofotlari 
 Lenin ordeni
 „Oʻroq va bolgʻa“ oltin medali
 Sotsialistik Mehnat Qahramoni

 

Turkum:1899-yilda tugʻilganlar
Turkum:Oʻzbekiston SSR Oliy Kengashining 4-chaqiriq deputatlari
Fattoh Alimov

Fattoh Alimov (1908-yil Turkiston oʻlkasi Fargʻona viloyati, Qoʻqon uyezdi Rishton qishlogʻida tavallud topgan — 1987-yil Tojikiston SSR Regar tumanida vafot etgan) — tojik tadbirkori, Tojikiston Respublikasi Regar viloyati Regar MTS Lenin ordeni direktori. Sotsialistik Mehnat Qahramoni (1957-yil).

 Hayoti va faoliyati 
1908-yilda Qoʻqon uyezdi Rishton qishlogʻida dehqon oilasida tugʻilgan. O‘rta maktabni tugatgach, ikki yillik o‘qituvchilar kursida o‘qidi. 1927—1931-yillarda oʻqituvchi boʻlib ishladi. 1931-yildan Rishtondagi paxtachilik fermasida agronom bo‘lgan. 1933-yilda Tojikistonga koʻchib oʻtgan va u yerda paxta yetishtirishda davom etgan. 1940-yillar boshida Shahrinau MTS direktori etib tayinlandi. Ulugʻ Vatan urushi yillarida paxtachilikdagi ajoyib mehnat koʻrsatkichlari uchun 1944-yilda Mehnat Qizil Bayroq ordeni bilan taqdirlangan.

1944-yildan — Regar MTS direktori. 1945-yilda KPSS safiga kirdi. Uning faoliyati davomida Regarskaya MTS har yili paxta yigʻim-terim rejasini ortigʻi bilan bajardi, natijada u Lenin ordeni bilan taqdirlandi.

Yusufjon Ashurov rahbarligidagi zveno 1948-yilda 7 gektar maydonning har gektaridan o‘rtacha 62,2 sentnerdan Misr paxtasi yig‘ib oldiТаджикская советская энциклопедия. - Т.1. - Душанбе, 1978. (на тадж. яз.).

SSSR Oliy Kengashi Prezidiumining 17-yanvardagi „Tojikiston SSR kolxozchilari, kolxozchilari, mashina-traktor stansiyalari ishchilari, partiya va sovet xodimlariga Sotsialistik Mehnat Qahramoni unvonini berish toʻgʻrisida“gi Farmoni bilan 1957-yilda „Sovet paxtachiligini rivojlantirish, fan va ilg‘or tajriba yutuqlarini paxta yetishtirishda keng qo‘llash, paxta xomashyosidan yuqori va barqaror hosil olishda erishgan ulkan muvaffaqiyatlari uchun“ Sotsialistik Mehnat Qahramoni unvoni, Lenin ordeni hamda Oʻroq va bolgʻa oltin medali bilan taqdirlangan. U 1960-yildan nafaqaga chiqqunga qadar Regar zonal tajriba stansiyasi direktori sifatida ishladi.

 Mukofotlari 
 Sotsialistik Mehnat Qahramoni
 Lenin buyrugʻi
 Mehnat Qizil Bayroq ordeni (1944)
 "Shon-sharaf belgisi" ordeni (1954)
 Tojikiston SSR Oliy Soveti Prezidiumining Faxriy diplomi
 Tojikiston SSRda xizmat koʻrsatgan agronom (1957)

 

Turkum:Hurmat Belgisi ordeni sohiblari
Turkum:Mehnat Qizil Bayroq ordeni sohiblari
Turkum:Lenin ordeni sohiblari
Turkum:Sotsialistik Mehnat Qahramonlari
Turkum:1987-yilda vafot etganlar
Turkum:1908-yilda tugʻilganlar
Shokirxon Mirzaboboyeva

Shokirxon Mirzaboboyeva (1938-yil, Fargʻona, Fargʻona viloyati — ?) — ip yigiruvchi, Sotsialistik Mehnat Qahramoni (1981).
Tarjimayi holi
Shokirxon Mirzaboboyeva 1938-yili Oʻzbekiston SSR Fargʻona viloyati Fargʻona shahrida tavallud topgan. Millati oʻzbek. Oʻrta maktabni hamda fabrika-zavod tayyorlov maktabini tugatgan keyin 1950-yil oʻrtalarida Feliks Dzerjinskiy nomidagi Fargʻona toʻqimachilik kombinatida ish boshlaydi. Qisqa vaqt ichida ip yigiruvchi koʻnikmasini egallaydi. Oʻz faoliyatida yengil sanoatda ip yigirishning ilg‘or usullari qo‘lladi, buning natijasida ishlab chiqarish topshiriqlarini muddatidan oldin bajarishga erishdi. Qilgan mehnati uchun 8-besh yillikda (1966—1970) Mirzaboboyeva 1971-yili Mehnat qizil bayrogʻi ordeni, 9-besh yillikdagi (1971—1975) yutuqlari uchun 1974-yilda Oktyabr inqilobi ordeni bilan taqdirlanadi. Keyingi 10-besh yillikda (1976—1980) Oʻzbekiston SSR yengil sanoatida ip yigirish boʻyicha yetakchilikni saqlab qolib, ishlarining natijasiga koʻra sotsialistik musoqbaqada gʻoliblikka erishadi. 1981-yil 17-martda SSSR Oliy Soveti Prezidiumi farmoniga asosan Mirzaboboyeva „Sotsialistik Mehnat Qahramoni“ unvoni hamda Lenin ordeni va „Oʻroq va bolgʻa“ oltin medali bilan taqdirlanadi. KPSSning 25-syezdida delegat etib saylangan. Fargʻona shahrida istiqomat qilgan. Keyingi taqdiri nomaʼlum.

Mukofotlari
 Lenin ordeni (1981-yil 17-mart);
 Mehnat qizil bayrogʻi ordeni (1971-yil 5-aprel);
 Oktyabr inqilobi ordeni (1974-yil 20-fevral). 
 

Turkum:Fargʻonada tugʻilganlar
Goarik Amiryan

Goarik Amiryan Ambartsumovna (; 1919-yil Qoʻqonda tavallud topgan — 1987-yil Togʻli Qorabogʻ avtonom viloyati Martuni tumanidagi Gish qishlog‘ida vafot etgan) — sovet vinochisi, SSSR Oziq-ovqat sanoati vazirligining Martuni uzumchilik sovxozida brigada rahbari (1926-yildan), Ozarbayjon SSR Oliy Kengashining V chaqiriq deputati, Ozarbayjon Kommunistik partiyasi Martuni tuman qoʻmitasi va Togʻli Qorabogʻ viloyat qoʻmitasi aʼzosi. Sotsialistik Mehnat Qahramoni (1950).

 Hayoti va faoliyati 
1919-yilda RSFSR Fargʻona viloyati Qoʻqon shahrida tugʻilganAlbom plakatov-biografiy Deputatov Verxovnogo Soveta Azerbaydjanskoy SSR pyatogo soziva. 15 marta 1959 goda. — Baki: Azerneshr, 1959. — S. 512.  (azerb.). 1926-yilda oila Ozarbayjon SSRning Kirovobod shahriga ko‘chib o‘tadi. 1926-yildan SSSR Oziq-ovqat sanoati vazirligining Martuni uzumchilik sovxozida ishchi, brigada rahbari bo‘lgan. 1944-yilda u gektariga 250 sentnerdan uzum oldi. 1949-yilda 3,7 gektar sugʻoriladigan uzumzorlardan gektariga 199,9 sentnerdan uzum oldi. 1956-yilda Amiryan rahbarlik qilayotgan zveno har gektardan 177 sentnerdan uzum oldi. Amiryan boshchiligida savxoz 1957-yilda har gektardan 290 sentnerdan uzum oldi. U uzumning iqlim sharoitiga qarab navli agrotexnikaning yangi usullarini qoʻllagan. 1953—1958-yillarda Butunittifoq qishloq xoʻjaligi koʻrgazmasida qatnashgan.

SSSR Oliy Kengashi Prezidiumining 1950-yil 4- sentyabrdagi farmoni bilan 1949-yilda sugʻoriladigan uzumzorlarda uzumdan yuqori hosil olgani uchun Goarik Ambartsumovna Amiryan Lenin ordeni va Sotsialistik Mehnat Qahramoni unvoni bilan hamda Oʻroq va bolgʻa oltin medali taqdirlangan.

Ozarbayjonning ijtimoiy hayotida faol ishtirok etgan. Ozarbayjon SSR Oliy Kengashining V chaqiriq deputati. Ozarbayjon Kommunistik partiyasi Martuni tuman qoʻmitasi va Togʻli Qorabogʻ viloyat qoʻmitasi aʼzosi.

1987-yilda Ozarbayjon SSR NKARning Martuni tumanidagi Gish qishlog‘ida vafot etgan.

 

 Sarkisyan S. T. Ensiklopediya Arsax-Karabaxa. Spb., 2005. — 312 s.: il.
 Ukaz Prezidiuma Verxovnogo Soveta SSSR „O prisvoenii zvaniya Geroya Sotsialisticheskogo Truda rabotnikam vinogradarskix sovxozov Ministerstva piщevoy promishlennosti SSSR po Azerbaydjanskoy SSR“ ot 4 sentyabrya 1950 g.  // Vedomosti Verxovnogo Soveta SSSR. — 13.09.1950. — № 27 (642). — S. 1.

 

Turkum:Lenin ordeni sohiblari
Turkum:Sotsialistik Mehnat Qahramonlari
Turkum:1987-yilda vafot etganlar
Turkum:Qoʻqonda tugʻilganlar
Turkum:1919-yilda tugʻilganlar
Diffuziya MRI

Diffuziya bilan og'irlashtirilgan magnit-rezonans tomografiya ( DWI yoki DW-MRT ) - bu MRT tasvirlarida kontrast hosil qilish uchun suv molekulalarining tarqalishidan foydalanib olingan ma'lumotlardan tasvirlarni yaratadigan maxsus MRT ketma-ketliklaridan foydalanish. Bu molekulalarning, asosan, suvning biologik to'qimalarda, diffuziya jarayonini xaritalash imkonini beradi. To'qimalarda molekulyar diffuziya tasodifiy emas, lekin makromolekulalar, tolalar va membranalar kabi ko'plab to'siqlar bilan o'zaro ta'sirni aks ettiradi. Shuning uchun suv molekulasining diffuziya naqshlari normal yoki kasal holatda bo'lgan to'qimalar arxitekturasining mikroskopik tafsilotlarini ochib berishi mumkin. DWI ning maxsus turi, diffuziya tenzor tasviri ( DTI ) miyadagi oq moddaning traktografiyasini xaritalash uchun keng qo'llanilgan.

Ushbu loyiha Vikita`lim loyihasi doirasida O`zMU fizika fakulteti talabasi Shodiqulova Sevinch tomonidan ingiliz tilidan tarjima qilindi.

 Kirish 
Diffuzion vaznli tasvirlashda (DVT) har bir tasvir elementining intensivligi (voksel) ushbu joyda suv tarqalish tezligining eng yaxshi bahosini aks ettiradi. Suvning harakatchanligi termal qo'zg'alish bilan boshqarilganligi va uning uyali muhitiga juda bog'liq bo'lganligi sababli, DVT ortidagi gipoteza topilmalar (erta) patologik o'zgarishlarni ko'rsatishi mumkin. Misol uchun, DVT insultdan keyingi erta o'zgarishlarga T1 yoki T2 yengillik stavkalari kabi an'anaviy MRT o'lchovlariga qaraganda sezgirroq. DVTNing bir varianti diffuziyali tasvirlash, diffuziya spektrini tasvirlash (DST), Connectome ma'lumotlar to'plamlarini olishda ishlatilgan; DST ning bir variantidir diffuziya-voksel ichidagi heterojenliklarga sezgir bo'lgan vaznli tasvirlash diffuziya yo'nalishlari tolalar yo'llarini kesib o'tish natijasida kelib chiqadi va shu bilan aksonal traektoriyalarni aniqroq xaritalashga imkon beradi boshqa diffuzion tasvirlash yondashuvlariga qaraganda.

 Mexanizm 
Diffuziya tasviri - bu molekulyar diffuziyaning mahalliy xususiyatlariga, odatda suvga sezgir bo'lgan biologik to'qimalarning in vivo magnit-rezonans tasvirlarini ishlab chiqaradigan MRT usuli (lekin boshqa qismlarni ham MRT spektroskopik yondashuvlar yordamida tekshirish mumkin). MRT molekulalarning harakatiga sezgir bo'ladi. Muntazam MRT olish suvdagi protonlarning xatti-harakatlaridan ma'lum bir mavzuning klinik jihatdan ahamiyatli xususiyatlari o'rtasida kontrast hosil qilish uchun foydalanadi. MRTning ko'p qirrali tabiati mikroskopik darajadagi to'qimalarning tuzilishi bilan bog'liq kontrast hosil qilish qobiliyatiga bog'liq. Odatdagidek - vaznli tasvir, namunadagi suv molekulalari kuchli magnit maydon ta'sirida qo`zg`aladii. Bu suv molekulalaridagi ko'plab protonlarning bir vaqtning o'zida o'tishiga olib keladi va MRTda signallarni ishlab chiqaradi. keyin -vaznli tasvirlar, kontrast suv protonlari orasidagi uyg'unlik yoki sinxronlikning yo'qolishini o'lchash orqali hosil bo'ladi. Suv erkin aylana oladigan muhitda bo'lsa, dam olish ko'proq vaqt talab etadi. Muayyan klinik holatlarda bu patologiya sohasi va uning atrofidagi sog'lom to'qimalar orasida kontrast hosil qilishi mumkin.
Radiatsiyadan himoyalanish dozimetriyasi

Radiatsiyadan himoyalanish dozimetriyasi radiobiologiyani, ayniqsa ionlashtiruvchi va ionlashtiruvchi nurlanish uchun dozimetriya va radiatsiya monitoringini yorituvchi har oyda ko'rib chiqiladigan ilmiy jurnalda nashr qilinadgan ma`lumotlardir . Bosh muharrir J. Hans Zoetelief ( Delft Texnologiya Universiteti ).

Journal Citation Reports (Iqtibos hisobotlari jurnali) ma'lumotlariga ko'ra, jurnal 2019 yilda 0,773 ta impakt faktorga ega edi.

 Foydalanilgan
Boʻyoq lazeri

right|thumb|300x300px| Boʻyoq lazeri
Boʻyoq lazerlari, odatda suyuq eritma holatida, faol vosita sifatida organik boʻyoqlardan foydalanadigan lazerlardir . Boʻyoqli lazerlar lazer spektroskopiyasida inqilob qildilar va impuls davomiyligi bir pikosekunddan kam boʻlgan lazerning yangi turini yaratdilar (ultraqisqa impulsli lazerlar).

Bugungi kunda nasos uchun, odatda boshqa lazerdan qoʻllanadi, masalan , diod nasosli Nd: YAG yoki argon lazeri . Fleshli chiroq bilan pompalanan boʻyoq lazeri juda kam holatda uchraydi. Boʻyoq lazerlarining asosiy xususiyati shundaki, uning kuchaytirish konturining juda katta kengligidir. Quyida baʼzi boʻyoq lazerlari uchun parametrlar jadvali keltirilgan.
Boʻyoq Luminesans chizigʻi markazi, nm Lazer ish maydoni, nm Nasos maydoni, nm Qabul qilinadigan konsentratsiya, mmol/l Karbostiril 165 445 419-485 350-365 2.5 Kumarin 2 450 435-485 340-365 3 Kumarin 1 470 450-495 350-365 3 Kumarin 102 495 470-515 400-420 1 Kumarin 30 515 495-545 400-420 1 Kumarin 7 535 505-565 400-420 5 Kumarin 6 538 521-551 458-514 12.5 Floressin 552 538-573 458-514 2.7 Rodamin 110 (R110) 570 540-600 458-514 12.5 Rodamin 6G (R6G) 590 570-650 458-514 2 Rodamin B (RB) 630 601-675 458-514 2 R101/R6G 645 620-690 458-514 1,5 R101 1,5 R6G Cresyl Violet / R6G 695 675-708 458-514 2.4 Nil koʻk 750 710-790 647—? 1 Oksazin 1(4) 750 695-801 647-672 0,6 DEOTC-P(4) 795 765-875 647-672 0,6 HITC-P(4) 875 840-940 647-672 0,74
Lazerning bunday katta ish maydonidan foydalanishning ikkita imkoniyati mavjud:

 Generatsiya sodir boʻladigan toʻlqin uzunligini sozlash – lazer spektroskopiyasi uchun,
 Darhol keng diapazonda ishlab chiqarish – ultraqisqa impulslarni yaratish uchun.

Ushbu ikki imkoniyatga koʻra, lazer dizaynlari ham farqlanadi. Agar toʻlqin uzunligini sozlash uchun anʼanaviy sxema ishlatilsa, faqatgina unga qatʼiy belgilangan toʻlqin uzunligini (odatda prizma, diffraktsiya panjarasi yoki undan murakkab sxemalar) termal stabilizatsiyalash va nurlanish emissiyasi uchun qoʻshimcha bloklar qoʻshiladi, ammo ultraqisqa impulslarni hosil qilish uchun, ancha murakkab sxema talab qilinadi. Faol muhitga ega kyuvetaning dizayni oʻzgartiriladi. Lazer impulsining davomiyligi pirovardida 100÷30 (vakuumdagi yorugʻlik bu vaqt ichida atigi 30÷10 mkm masofani bosib oʻtishi mumkin) boʻlganligi sababli populyatsiya inversiyasi maksimal boʻlishi kerak, bunga faqat, boʻyog eritmasini juda tez pompalash orqali erishish mumkin. Buni amalga oshirish uchun erkin boʻyoq oqimi boʻlgan kyuvetaning maxsus dizayni qoʻllanadi (boʻyoq maxsus nozuldan taxminan 10 m / s tezlikda pompalanadi). Eng qisqa impulslar halqa rezonatori yordamida olinadi.

 Ilovalar 

 Lazer spektroskopiyasi
 Chastota standartlari (toʻlqin uzunligi standartlari)
 Ultra qisqa pulsli lazerlar

Vibronik kristallarning kashf etilishi hamda, lazer texnologiyasining umumiy rivojlanishi bilan, boʻyoq lazerlari kamdan-kam uchramoqda. Ular, masalan, titan-safir lazerlari bilan almashtiriladi.

 Shuningdek qarang 

 Lazer 
 Lazer qurilmasi
 Fototrop modulyator

 

 FJ Duarte va LW Hillman (Eds), Dye Laser Principles – Akademik, Nyu-York, 1990 – ISBN 0-12-222700-X
Vladimir Kuleshov

Vladimir Kuzmich Kuleshov — qiruvchi samolyot uchuvchi, ishchi va dehqon, Qizil Armiyaning gvardiya kapitani, Ulugʻ Vatan urushi qatnashchisi, Sovet Ittifoqi Qahramoni (1944).

 Biografiyasi 
1918-yil 5-yanvarda Namanganda tugʻilgan. Texnik maktabda va Fuqaro havo flotining Balashov nomidagi uchuvchilar va aviatexniklar qoʻshma maktabida ikkita kursni tugatgandan soʻng, u yoʻlovchi parvozlarida uchuvchi boʻlib ishladi. 1940-yil mart oyida Ishchi va dehqon Qizil Armiyasi safiga chaqirildi. Odessa oliy harbiy aviatsiya uchuvchilar maktabini tamomlagan. 1942-yil avgustdan — Ulugʻ Vatan urushi frontlarida. Janglarda ikki marta yaralangan.

1943-yil sentabrga kelib, gvardiyaning katta leytenanti sifatida Voronej fronti 2-havo armiyasining 5-chi qiruvchi havo korpusining 8-gvardiya qiruvchi aviatsiya diviziyasining 40-gvardiya qiruvchi aviatsiya polkining navigatori boʻlgan. Bu vaqtga kelib u 351 marta parvoz qildi, 73 ta havo jangida qatnashdi, dushmanning 16 ta samolyotini shaxsan va yana 5 tasini guruh tarkibida urib tushirdi. 1943-yil 3-noyabrda Ukraina SSR Kiyev viloyati hududidagi jangda halok boʻldi. U Kiev viloyati , Gostomel qishlogʻida dafn etilgan.

SSSR Oliy Kengashi Prezidiumining 1944-yil 4-fevraldagi „Qizil Armiya havo kuchlari ofitserlariga Sovet Ittifoqi Qahramoni unvonini berish toʻgʻrisida“gi farmoni bilan „jangovar vazifalarni namunali bajarganligi uchun“ Nemis bosqinchilariga qarshi kurash frontidagi qoʻmondonlik va bir vaqtning oʻzida koʻrsatilgan jasorat va qahramonlik" gvardiya kapitani Vladimir Kuleshov vafotidan keyin Sovet Ittifoqi Qahramoni unvoni bilan taqdirlandi. Shuningdek, Lenin ordeni, ikkita Qizil Bayroq ordeni, Qizil Yulduz ordeni taqdirlangan.

 

 Adabiyot 

 Geroi Sovetskogo Soyuza: Kratkiy biograficheskiy slovar / Pred. red. kollegii I. N. Shkadov. — M.: Voenizdat, 1987. — T. 1 /Abaev — Lyubichev/. — 911 s. — 100 000 ekz. — ISBN ots., Reg. № v RKP 87-95382.
 Bereznyak N. G. Geroi Sovetskogo Soyuza — uzbekistansi. Tashkent, 1984.
 Bikov M. Yu. Asi Velikoy Otechestvennoy. — M.: Eksmo; Yauza, 2007.
 Djuraev T. D. Vernie sini Rodini. Tashkent, 1964.

 

 Mukofot varaqasi, Xalq xotirasi
 Kuleshov Vladimir Kuzmich

Turkum:1943-yilda vafot etganlar
Turkum:3-noyabrda vafot etganlar
Turkum:1918-yilda tugʻilganlar
Turkum:5-yanvarda tugʻilganlar
Turkum:Qizil Yulduz ordeni sohiblari
Turkum:Qizil Bayroq ordeni sohiblari
Turkum:Lenin ordeni sohiblari
Turkum:Sovet Ittifoqi Qahramonlari
Turkum:Namanganda tugʻilganlar
Ilmi Umerov

Ilmi Rustemovich Umerov (1957-yil 3-avgust, SSSR, Oʻzbekiston SSR, Fargʻona viloyati, Toshloq tumani) — Ukraina davlat arbobi, 2015-yildan qrimtatar xalq majlisi raisi oʻrinbosari, 2002—2005-yillarda Qrim Oliy Kengashi raisi oʻrinbosari, 2002—2005-yillarda Boqchasaroy viloyati davlat boshqaruvi rahbari lavozimlarida faoliyat koʻrsatgan.

 Biografiyasi 
1980-yilda Andijon davlat tibbiyot institutining davolash fakultetini tamomlagan.

1980—1981-yillarda — Farg'ona shahar tugʻruqxonasi shifokori.

1981—1984-yillarda — Fargʻona viloyati, Marg'ilon shahar kasalxonasi akusher-ginekologi.

1984-yillarda — Margʻilon ipak kombinati tibbiyot boʻlimi anesteziolog-reanimatologi.

1986—1988-yillarda — Krasnodar oʻlkasi, Krimsk shahri, Qrim mintaqaviy kasalxonasi anesteziolog-reanimatologi.

1990—992 yillarda — Boqchasaroy viloyati, Doʻstlik kooperativi uskunalari muhandisi.

1992—1994-yillarda — „Elmaz“ MChJ direktori.

1993-yil kuzida Umerov qrimtatarlarining „Milli Firka“ partiyasini qayta tiklash tarafdori edi. Umerov Qrimning Rossiya yoki Ukrainaning bir qismi deb topilishiga qarshi chiqqan holda, qrimtatarlarining boshqa suveren xalqlar bilan teng siyosiy mavqega erishishini maʼqullash taklifini bergan. Dasturdan, shuningdek, „Faqatgina qrimtatar tili suveren Qrim tatar davlat tili boʻlishi mumkin“ degan taklif ham oʻrin olgan edi.

1994-yil may—oktyabr oylarida — Qrim Oliy Kengashining doimiy professional deputati.

1994-yil oktyabr — 1997-yil yanvar — Qrim hukumati Bosh vazirining oʻrinbosari.

1997-yil yanvar — iyun — Qrim Vazirlar Kengashi raisining oʻrinbosari.

1998—2000 — Svitoch jamoat tashabbuslari markazi prezidenti.

2000-yil yanvar — 2002-yil may — Boqchasaroy viloyat boshqarmasi boshligʻi oʻrinbosari.

2002-yil may — 2005-yil sentyabr — Qrim Oliy Kengashi raisig oʻrinbosari.

2004-yilgi prezidentlik saylovlarida Umerov Viktor Yushchenkoning ishonchli vakili boʻlgan.

2005-yilda Ukraina Prezidenti huzuridagi Milliy davlat boshqaruvi akademiyasining Odessa viloyat davlat boshqaruvi institutini tamomlagan.

2005-yil iyulidan 2014-yil avgustigacha — Boqchasaroy viloyati davlat maʼmuriyati raisi. 2014-yil 18-avgustda ushbu raislik lavozimini tark etadi.

2015-yil 21-martda Qrimtatar xalqi majlisi raisining o‘rinbosari etib tayinlangan.

 Mukofotlari 

 Qrim Avtonom Respublikasi oʻzini oʻzi boshqarish mahalliy hukumatida xizmat koʻrsatgan xodim;
 II darajali „Buyuk xizmatlari uchun“ ordeni (2017);
 III darajali „Buyuk xizmatlari uchun“ ordeni (2005);
 „Litvaga xizmatlari uchun“ ordeni kavaleri (2018-yil, Litva).

 Ijtimoiy faoliyati 

 1989-yil — Qrimtatar milliy harakati tashkiloti asoschilaridan biri boʻlgan;
 1991-yildan — Qrimtatar xalqi majlisi deputati;
 1991—1994-yillar va 1998—2002-yillar —Boqchasaroy viloyati majlisi raisi;
 1997—1999-yillar — Butunjahon turkiy xalqlar assambleyasi raisi;
 1994-yil aprel-noyabr oylari — Qrim Oliy Kengashining 2-chi chaqiriq;
 2002—2006-yillar — 4-chaqiriq deputati;
 2006—2010-yillar —Boqchasaroy tumani Kengashi deputati.

 Oilasi 
Xotini — Maye, oʻgʻli — Sulaymon, qizlari — Zera va Ayse.

 

Turkum:Yashayotgan insonlar
Turkum:1957-yilda tugʻilganlar
Turkum:3-avgustda tugʻilganlar
Muhammad ibn Abduljalil Samarqandiy

Muhammad ibn Abduljalil Samarqandiy (arabcha: محمد بن عبد الجليل سمرقندي — Muhammad ibn Abduljalil Samarqandiy — Toʻliq ismi: Abulfazl Muhammad ibn Abduljalil ibn Abdulmalik ibn Ali ibn Haydar Samarqandiy (vafoti 1142-yil)) — Muhaddis va muarrix.

 Hayoti 
Muhammad ibn Abduljalil Samarqandiy Abu Hafs Umar Nasafiydan taʼlim olgan boʻlib, uning iqtidorli shogirdlaridan bo‘lgan. Ustozining „Al-qand“ asari asosida „Muntaxabu-l-qand fi tarixi Samarqand“ni yozgan. 537/1142-yilda vafot etgan.Oʻrta asr sharq allomalari va mutafakkirlarining tarixiy-falsafiy merosi ensiklopediyasi. — Samarqand. Imom Buxoriy xalqaro markazi, 2016. — B. 567.

Asarlari
 “Muntaxabu-l-qand fi tarixi Samarqand”

 

Turkum:Alifbo boʻyicha olimlar
Turkum:Islom:Shaxslar